| Medaljeoversikt |
| --- |
| Friidrett |
| Konkurrerte for Kroatias flagg Kroatia |
| De olympiske ringer Olympiske leker |
| Gull | Rio 2016 | Diskoskast |
| Gull | London 2012 | Diskoskast |
| Friidrett Verdensmesterskap |
| Gull | Moskva 2013 | Diskoskast |
| Gull | London 2017 | Diskoskast |
| Sølv | Beijing 2015 | Diskoskast |
| Sølv | Eugene 2017 | Diskoskast |
| Bronse | Doha 2019 | Diskoskast |
| Friidrett Diamond League |
| Gull | Diamond League 2017 | Diskos |
| Gull | Diamond League 2016 | Diskos |
| Gull | Diamond League 2015 | Diskos |
| Gull | Diamond League 2014 | Diskos |
| Gull | Diamond League 2013 | Diskos |
| Gull | Diamond League 2012 | Diskos |
| Gull | Diamond League 2010 | Diskos |
| Friidrett Europamesterskapet |
| Gull | Barcelona 2010 | Diskoskast |
| Gull | Helsingfors 2012 | Diskoskast |
| Gull | Zürich 2014 | Diskoskast |
| Gull | Amsterdam 2016 | Diskoskast |
| Gull | Berlin 2018 | Diskoskast |
| Gull | Munich 2022 | Diskoskast |
| Friidrett Middelhavslekene |
| Gull | Tarragona 2018 | Diskos |
| Gull | Mersin 2013 | Diskos |
| Friidrett U20-VM i friidrett |
| Bronse | Bydgoszcz 2008 | Diskos |
| Friidrett U18-VM i friidrett |
| Sølv | Ostrava 2007 | Diskos |
| Friidrett U20-EM i friidrett |
| Gull | Novi Sad 2009 | Diskos |
| Sølv | Hengelo 2007 | Diskos |
| Konkurrerte for Europa |
| Friidrett Kontinentalcupen i friidrett |
| Sølv | Ostrava 2018 | Diskos |
| Sølv | Split 2014 | Diskos |
| Bronse | Marrakesh 2010 | Diskos |

**Sandra Perković** (født 21. juni 1990, Zagreb) er en kroatisk friidrettsutøver som satser på diskoskast og tidligere også kulestøt. Perković vant gull i diskos i EM 2010 og ble dermed den yngste europamester i denne grenen gjennom tidene.

Pr september 2022 har hun to OL-gull (2012, 2016), to VM-gull (2013, 2017), seks EM-gull og sju seire sammenlagt i Diamond League. Hun har åtte nasjonale titler innendørs og utendørs, og innehar den kroatiske rekorden i diskos med 71,41 meter, satt i Sveits i 2017.

Idrettskarriere
---------------

### Sesongen 2006

Perković viste tidlig sitt talent, og ble kroatisk juniormester i kulestøt innendørs i 2006, og hun ble kroatisk U18-mester i kulestøt utendørs. Under det kroatiske juniormesterskapet (U20) utendørs i 2006 fikk hun gull i diskos og sølv i kulestøt. Hun ble nummer tre i kulestøt under det kroatiske mesterskapet i friidrett, og deltok i Junior-VM i friidrett 2006, der hun ble nummer ti i diskos.

### Sesongen 2007

Innendørs fikk hun sølv i kulestøt under det nasjonale juniormesterskapet og bronse i seniormesterskapet. Utendørs deltok hun i en juniorlandskamp mot Tsjekkia, Ungarn og Slovenia, og vant der diskos og kom på tredjeplass i kulestøt. Hun vant diskos under det nasjonale juniormesterskapet i juni, og ble tatt ut til å delta i Ungdoms-VM i friidrett 2007 (U18), der hun kom på andreplass i diskos, bak Julia Fischer fra Tyskland. Hun deltok der også i kulestøt, men ble ikke kvalifisert til finalerunden. Hun fikk sølv i diskos under Junior-EM i friidrett 2007, og hun fikk også sølv i diskos under Sommer-EYOF 2007 (European Youth Olympic Festival). I juli kom hun på andreplass i kulestøt og diskos under det kroatiske mesterskapet i friidrett. Hun deltok i Europacupen for klubblag (junior) i Brno, der hun vant diskos og kom på andreplass i kulestøt.

### Sesongen 2008

Hun deltok i seniorklassen i European Cup Winter Throwing 2008, og kom der på 19.-plass. Under Junior-VM i friidrett 2008 fikk hun bronse i diskos, men nådde ikke finalerunden i kulestøt. I august vant hun kulestøt under det kroatiske mesterskapet, og vant med det sitt første nasjonale mesterskap på seniornivå. Hun fikk også sølv i diskos i dette mesterskapet. Under Europacupen for klubblag (junior) vant hun kulestøt og fikk bronse i diskos.

### Sesongen 2009

Perković vant kulestøt og diskos under det kroatiske juniormesterskapet for klubblag i mai, og den 6. juni kastet hun diskos over 60 meter for første gang, da hun vant Croatian Cup med 60,26 meter. Hun ble kroatisk juniormester i diskos og kulestøt i juni, og under Junior-EM i friidrett 2009 vant hun diskos med ny personlig rekord på 62,44 meter, og hun kom på femteplass i kulestøt. Under det kroatiske mesterskapet i friidrett 2009 vant hun på nytt kulestøt, og hun fikk sølv i diskos. Hun kom på niendeplass i diskos under VM i friidrett 2009, og i september vant hun kulestøt, diskos og spydkast under det kroatiske juniormesterskapet i friidrett. Hun deltok i World Athletics Final i Thessaloniki, og kom der på åttendeplass i diskos.

### Sesongen 2010

Perković var tidlig i form i 2010-sesongen, satte personlig rekord i kulestøt innendørs med 16,23 meter da hun vant det kroatiske mesterskapet innendørs i februar. Hun satte ny kroatisk rekord og årsbeste i verden med 66,85 m under et stevne i Split i mars, en årsbeste som sto i to måneder. Hun tok også en stevneseier i Diamond League 2010, i New York City uten sesonglederen Yarelis Barrios på plass, og vant både kulestøt og diskoskast i Lag-EM i friidrett 2010, 3. divisjon, uka etter. Kroatia rykket opp en divisjon.

Hun ble kroatisk U23-mester i kulestøt og spydkast i begynnelsen av juli, og vant de samme øvelsene under det kroatiske mesterskapet i friidrett uken etter. I EM i friidrett 2010 i slutten av juli var hun bare nummer 10 i kvalifiseringen, med 57,70 meter, men fikk opp 62,98 m i første omgang i finalen og blandet seg dermed tidlig i medaljestriden. Før siste kast var Perković sikret sølv i EM-debuten, og utfordret lederen Nicoleta Grasu med sitt sistekast på 64,67 m, ny ledelse med over en meter. Grasu var langt fra i siste kast, og dermed var gullet kroatisk. Hun ble da den første kroatiske europamester i friidrett utendørs. Hun kvalifiserte seg til Diamond League-finalen, som var Memorial van Damme i Brussel, og vant der diskos med ny personlig rekord på 66,93 meter. Hun vant dermed Diamond League 2010, hennes første seier i denne konkurransen. I september representerte hun Europa under Kontinentalcupen i friidrett 2010, og kom der på andreplass i diskos.

### Sesongen 2011

I innendørssesongen 2011 vant hun kulestøt under det kroatiske mesterskapet innendørs, med ny personlig rekord på 16,99 meter. Utendørs vant hun kulestøt og spydkast under «Croatian Winter Throwing Championships» utendørs, og satte der ny personlig rekord i spydkast med 67,96 meter. En ryggskade hindret henne å delta i European Cup Winter Throwing 2011, men hun var tilbake i mai, og vant diskos under Diamond League-stevnet i Shanghai. 

#### Dopingdom

I juni 2011 ble det kjent at Perković hadde testet positivt i to dopingtester i måneden før Diamond League-stevnene i Roma og Shanghai. Hun testet positivt for metylheksanamin, et sentralstimulerende middel som ble forbudt av World Anti-Doping Agency i 2010. Perković forklarte den positive testen med at hun hadde fått i seg stoffet ved å drikke Nox Pump, en energidrikk fra USA, som hun hadde drukket uten å vite at det inneholdt et forbudt stoff. Hun krevde ikke analyse av B-prøven.

Det kroatiske friidrettsforbundet "anerkjente at Perkovic ikke hadde noen intensjon, eller var klar over, at hun tok et forbudt stoff", og ga henne en seks måneders utestengelse, en dom som ble godtatt av IAAF. I tråd med IAAFs regelverk ble alle hennes resultater satt etter hennes første positive test annullert, blant annet hennes kast på 69,99 meter den 4. juni i Varaždin, til tross for at hun testet negativt i det stevnet. Resultatet på 69,99 meter ville vært årsbeste i verden de siste 12 årene. Utestengelsen varte til 7. desember 2011, som gjorde at hun ikke konkurrerte noe mer i 2011.

### Sesongen 2012

Hun ble på nytt kroatisk mester i kulestøt innendørs i 2012, og utendørs vant hun spydkast under «Croatian Winter Throwing Championships». Hun vant diskos i U23-klassen under European Cup Winter Throwing 2012 i Montenegro, og vant diskos i flere av stevnene i Diamond League 2012, der hun også vant Diamond League-finalen i Zürich. Under EM i friidrett 2012 vant hun diskos, og under det kroatiske mesterskapet i friidrett utendørs fikk hun gull i diskos og sølv i spydkast. Hun vant diskos under Sommer-OL 2012 i London, med ny nasjonal rekord på 69,11 meter, foran Darja Pisjtsjalnikova, som senere ble diskvalifisert for doping og kinesiske Li Yanfeng. Hun vant spydkast under World Challenge-stevnet i Zagreb, og hun ble også kroatisk U23-mester i kulestøt i september.

### Sesongen 2013

Perković konkurrerte ikke innendørs i 2013. Hun vant diskos under det tre første stevnene i Diamond League 2013, før hun vant diskos under Lag-EM i friidrett 2013 (1. divisjon), og hun vant diskos under Middelhavslekene 2013. Etter dette vant hun tre nye Diamond League-stevner, før hun vant diskos under VM i friidrett 2013. Hun vant diskos under Diamond League 2013 sammenlagt, etter at hun vant Diamond League-finalen i Brussel, og hun avsluttet sesongen med seier i diskos under World Challenge-stevnet i Rieti i Italia.

### Sesongen 2014

Den 15. februar 2014 vant hun sin tredje nasjonale innendørstittel i kulestøt. Hun vant kulestøt og diskos under «Croatian Winter Throwing Championships», der hun kastet over 70 meter for første gang og satte ny personlig rekord med 70,51 meter. Denne personlige rekorden økte hun med én cm i hennes første Diamond League-stevne denne sesongen, som var Shanghai Golden Grand Prix i Kina. Hun vant mange av stevnene i Diamond League 2014, og vant til slutt også finalen i Zürich og sikret seg sin fjerde Diamond League-tittel i diskos.

Den 16. august vant hun diskos under EM i friidrett 2014, med ny personlig rekord på 71,08 meter. Hun vant diskos under World Challenge-stevnet i Zagreb i september, og representerte Europa under Kontinentalcupen i friidrett 2014, der hun kom på tredjeplass i diskos.

### Sesongen 2015

Igjen vant hun diskos under «Croatian Winter Throwing Championships» i 2015. Hun vant diskos i de fire første stevnene hun deltok i i Diamond League, men ble slått av Yaime Pérez i Athletissima. Hun fikk sølv i diskos under VM i friidrett 2015, der hun ble slått av Denia Caballero. I september vant hun diskos i Diamond League-finalen, og vant med det Diamond League 2015 sammenlagt.

### Sesongen 2016

2016-sesongen startet som sesongen før, med seier i diskos under «Croatian Winter Throwing Championships», etterfulgt av fire seire i diskos i Diamond League. Hun vant diskos under EM i friidrett 2016 og under Sommer-OL 2016, og hun vant også de siste tre stevnene i Diamond League hun deltok i, blant annet Diamond League-finalen i Zürich. Hun gikk med det gjennom hele sesongen ubeseiret.

### Sesongen 2017

Med unntak av en andreplass i BAUHAUS Galan i Stockholm og et lokalt stevne i Frankrike vant hun diskos i alle stevnene hun deltok i denne sesongen; «Croatian Winter Throwing Championships» i februar, fem Diamond League-stevner inkludert finalen, samt VM i friidrett 2017. Hun satte også personlig rekord i diskos under et stevne i Sveits i juli, med 71,41 meter.

### Sesongen 2018

Perković vant diskos under «Croatian Winter Throwing Championships» i mars, og hun vant Diamond League-stevnet i Doha med et kast på 71,38 meter, kun 3 cm bak sin personlige rekord. Hun vant flere av stevnene i Diamond League 2018, men endte på tredjeplass i finalen i Brussel. I juni vant hun diskos under Middelhavslekene 2018, og i august vant hun diskos under EM i friidrett 2018. Hun representerte Europa under Kontinentalcupen i friidrett 2018, og kom der på andreplass, bak Yaime Pérez.

### Sesongen 2019

2019-sesongen ble den første sesongen siden 2013 at Perković ikke kastet over 70 meter i diskos. Hun vant ingen av stevnene i Diamond League, men kvalifiserte seg til finalen, som var Memorial Van Damme i Brussel, og hun kom der på andreplass. Hun representerte Kroatia under Lag-EM i friidrett 2019 (2. divisjon), og vant der diskos. Hun vant også diskos under The Match Europe v USA, der hun representerte Europa. Under VM i friidrett 2019 kom hun på tredjeplass med 66,72 meter.

### Sesongen 2020

2020-sesongen i friidrett ble redusert på grunn av koronaviruspandemien, så hun deltok i bare to stevner denne sesongen; hun vant diskos under «Croatian Winter Throwing Championships» i mars og Hanžeković Memorial i september.

### Sesongen 2021

I mars vant hun diskos under «Croatian Winter Throwing Championships», og hun vant to av stevnene i Diamond League; Golden Gala og Meeting de Paris. Diamond League-finalen var Weltklasse i Zurich, og hun kom der på andreplass i diskos. Sommer-OL 2020 ble arrangert i 2021, og Perković kom der på fjerdeplass i diskos.

### Sesongen 2022

Etter seier i diskos under «Croatian Winter Throwing Championships» og et lokalt stevne i Split startet hun Diamond League 2022 med to andreplasser i diskos, før hun vant diskos i Bislett Games. Hun fikk sølv i diskos under VM i friidrett 2022, bak Feng Bin fra Kina, og hun vant diskos under EM i friidrett 2022 i München. Hun kom på andreplass i diskos i Diamond League-finalen i Zürich, der Valarie Allman vant.

Referanser
----------

1. ↑   World Athletics Database, World Athletics utøver-ID 226369, oppført som Sandra Perkovic[Hentet fra Wikidata]
2. 1 2  Perkovic makes history for Croatia with discus gold, EAA, hentet 28. juli 2010
3. 1 2 3 4 5 6 7 8 9 10 11 12 13 14 15 16 17 18  World Athletics - *Sandra Perković - Results*, besøkt 9. september 2022.
4. ↑  iaaf.org - 2010 Toplists dt w - o, IAAF, hentet 28. juli 2010
5. ↑  European Athletics Result Service, tilatopaa, 29. juli
6. 1 2  Ilic, Igor (27. juni 2011). «European champion Perkovic faces suspension for failed drugs test». *in.reuters.com*. Reuters.
7. 1 2 3  Gabrovec, Gordan (26. juni 2011). «Sandra Perković bit će suspendirana na šest mjeseci!». *Jutarnji list* **(kroatisk)**. Arkivert fra originalen 31. august 2011. Besøkt 1. august 2011.
8. 1 2  «Ivančić je odgovoran za Sandrinu dramu». *Zadarski list* **(kroatisk)**. 28. juni 2011. Besøkt 4. august 2011.
9. 1 2  Smolčić, P. (22. juli 2011). «Perković ipak smije na Igre: Sretna sam, iako ni šest mjeseci nije malo». *Slobodna Dalmacija* **(kroatisk)**. Arkivert fra originalen 30. mars 2012. Besøkt 4. august 2011.
10. ↑  «Perković u Varaždinu do rezultata sezone i hrvatskog rekorda!». *Večernji list* **(kroatisk)**. 4. juni 2011. Besøkt 4. juni 2011.

Eksterne lenker
---------------

* (de) Sandra Perković – Munzinger Sportsarchiv Rediger på Wikidata

* (en) Sandra Perković – Olympics.com Rediger på Wikidata

* (en) Sandra Perković – Olympic.org Rediger på Wikidata

* (en) Sandra Perković – Olympedia Rediger på Wikidata

* (hr) Sandra Perković – Kroatias olympiske komité Rediger på Wikidata

* (en) Sandra Perković – World Athletics Rediger på Wikidata

* (en) Sandra Perković – European Athletic Association Rediger på Wikidata

* (en) Sandra Perković – Diamond League Rediger på Wikidata

* (en) Sandra Perković – Track and Field Statistics Rediger på Wikidata

| * v
* d
* r
De olympiske ringer Olympiske mestere i diskos, kvinner |
| --- |
| 
* 1928: Halina Konopacka
* 1932: Lillian Copeland
* 1936: Gisela Mauermayer
* 1948: Micheline Ostermeyer
* 1952: Nina Romasjkova
* 1956: Olga Fikotová
* 1960: Nina Ponomarjova
* 1964: Tamara Press
* 1968: Lia Manoliu
* 1972: Faina Melnik
* 1976: Evelin Schlaak
* 1980: Evelin Jahl
* **1984**: Ria Stalman
* 1988: Martina Hellmann
* 1992: Martiza Martén
* 1996: Ilke Wyludda
* 2000: Ellina Zvereva
* **2004**: Natalja Sadova
* **2008**: Stephanie Brown Trafton
* **2012**: Sandra Perković
* **2016**: Sandra Perković
* **2020**: Valarie Allman

 |
| Menn: EM, VM, OL  • Kvinner: EM, VM, OL |

| * v
* d
* r
Verdensmestere i diskos, kvinner |
| --- |
| 
* 1983: Martina Hellmann
* 1987: Martina Hellmann
* 1991: Tsvetanka Khristova
* 1993: Olga Tsjernjavskaja
* 1995: Ellina Zvereva
* 1997: Beatrice Faumuina
* 1999: Franka Dietzsch
* 2001: Ellina Zvereva
* 2003: Irina Jattsjenko
* 2005: Franka Dietzsch
* 2007: Franka Dietzsch
* **2009**: Dani Samuels
* 2011: Li Yanfeng
* **2013**: Sandra Perković
* **2015**: Denia Caballero
* **2017**: Sandra Perković
* **2019**: Yaimé Pérez
* **2022**: Feng Bin
* **2023**: Laulauga Tausaga

 |
| Menn: EM, VM, OL  • Kvinner: EM, VM, OL |


| * v
* d
* r
Europamestere i diskos, kvinner |
| --- |
| 
* **1938**: Gisela Mauermayer
* **1946**: Nina Dumbadse
* **1950**: Nina Dumbadse
* **1954**: Nina Romasjokova
* 1958: Tamara Press
* **1962**: Tamara Press
* 1966: Christine Spielberg
* 1969: Tamara Danilova
* 1971: Faina Melnik
* 1974: Faina Melnik
* 1978: Evelin Jahl
* 1982: Tsvetanka Khristova
* 1986: Diana Sachse
* 1990: Ilke Wyludda
* **1994**: Ilke Wyludda
* 1998: Franka Dietzsch
* 2002: Ekaterini Vongoli
* 2006: Darja Pisjtsjalnikova
* **2010**: Sandra Perković
* 2012: Sandra Perković
* 2014: Sandra Perković
* 2016: Sandra Perković
* 2018: Sandra Perković
* **2022**: Sandra Perković

 |
| Menn: EM, VM, OL  • Kvinner: EM, VM, OL |

|  |  |
| --- | --- |
| Oppslagsverk/autoritetsdata | Munzinger (sport)
 |